b'\n_START_ARTICLE_\nTiridat II.\n_START_SECTION_\nZgodovina\n_START_PARAGRAPH_\nKo je partski kralj Fraat IV. spro\xc5\xbeil vojno z Avgustom, Mark Antonij ni ve\xc4\x8d mogel obdr\xc5\xbeati vsega svojega osvojenega ozemlja. Fraat IV. je kmalu ponovno osvojil Atropateno in izgnal Artavazdovega sina Artaksa v Armenijo.\n_START_SECTION_\nPrvo vladanje\n_START_PARAGRAPH_\nFraatova \xc5\xa1tevilna okrutna dejanja so tako razjezila njegove podlo\xc5\xbenike, da so ga okoli leta 32 pr. n. \xc5\xa1t. izgnali in na partski prestol postavili Tiridata II.. Fraat se je kmalu vrnil z vojsko Skitov in znova prevzel oblast v Partiji, Tiridat II. pa je pobegnil v Sirijo in tam ostal z Avgustovim dovoljenjem, njegove podpore pa ni dobil. Rimljani so upali, da bo Avgustu uspelo ma\xc5\xa1\xc4\x8devati poraz Marka Licinija Krasa v bitki pri Kari. Avgust je namesto ma\xc5\xa1\xc4\x8devanja sklenil s Fraatom IV. mirovni sporazum, s katerim mu je Fraat vrnil vojne ujetnike in izgubljene legijske prapore in priznal Armenijo za rimsko vazalno dr\xc5\xbeavo. Tiridat je s seboj odpeljal enega od Fraatovih sinov.'